**ЈАВНО KОМУНАЛНО**

**ПРЕДУЗЕЋЕ СОПОТ**

**Кнеза Милоша 45 а, 11450 СОПОТ**

**ПИБ: 100224435, МБ: 07006888**

**Телефон/факс:** 011/ 8251-212

**Е-mail:**

**Број:** 1.1.7. -1/2018

**Датум: 02.02.2018.**

Директор Ј.К.П. Сопот, на основу члана 108. Закона о јавним набавкама („ Службени гласник РС“, бр.124/2012,14/2015,68/2015), у даљем тексту Закон, доноси:

**ОДЛУКУ О ДОДЕЛИ УГОВОРА**

У отвореном поступку јавне набавке електричне енергије број: 1.1.7. -1/2018 , додељује се уговор о јавној набавци електричне енергије понуђачу ЕПС Снабдевање доо из Београда, ул. Царице Милице бр 2 са ПИБ 103920327 и МБ 20053657.

............................................................................................................................................................

Ј.K.П. Сопот, у даљем тексту Наручилац, је дана 25.01.2017. године, донео Одлуку о покретању поступка бр. 1.1.7.-1/2018 јавне набавке електричне енергије.

Процењена вредност јавне набавке је 17.000.000,00 динара без ПДВ- а.

Јавна набавка је заведена под редним бројем 1.1.7.-1/2018 у Плану набавки, а планирано је да се поступак спроведе у првом кварталу 2018. године.

Средства за јавну набавку су предвиђена и планирана у Програму пословања предузећа за 2018. годину, Финансијским планом под бројем II , бр 2.

Позив за достављање понуда и конкурсна документација објављени су на Порталу јавних набавки дана 28.12.2017. године. Рок за достављање понуда је био 29.01.2018. године до 12,00 часова.

Благовремено на адресу Наручиоца пристигле су две понуде следећих понуђача:

1.ЕПС СНАБДЕВАЊЕ Д.О.О.,Царице Милице бр 2, Београд, 26.01.2018. у 8,20 часова бр 379/1, врме пријема 9 сати и 15 минута .

2.PROENERGY , Владимира Поповића 6,11070 Нови Београд, дел.број 380/1 од 26.01.2018. време пријема 9 сати и 15 минута.

Неблаговремених понуда није било. Нико од понуђача није присуствовао отварању понуда.

Комисија је након отварања понуда а ради што боље стручне оцене у складу са чланом 93.ЗЈН послала понуђачу PROENERGY , Владимира Поповића 6,11070 Нови Београд додатна објашњења ради појашњења добра које понуђач нуди, а из садржине документације се не може закључити којег је порекла добро које је предмет набавке.

Стога је комисија дана 31.01.2018. год послала захтев са додатним објашњењима ради појашњења и достављања доказа у смислу потврде да понуђач нуди добро домаћег порекла.

Такође, комисија је захтевала да понуђач провери рачун тј.збир у колони укупна цена без ПДВ –а из разлога што је начињена грешка приликом сабирања, исправан износ је 9.190.090,34 дин.

................................................................................................................................

Дана 02.02.2018. понуђач PROENERGY , Владимира Поповића 6,11070 Нови Београд је доставио изјаву у којој наводи да не поседује Потврду Привредне коморе Србије да је роба домаћег порека али да цена коју нуди нема никаквих додатних трошкова царине, намета и слично.

Потврда Привредне Коморе Србије је према Правилнику о начину испуњености услова доказ да су понуђена добра , добра домаћег порекла „СЛ.Гласник РС“бр 33/13.

Достављена Изјава понуђача није доказ о домаћем пореклу добра које се нуди у предметној набавци.

Такоће понуђач PROENERGY , Владимира Поповића 6,11070 Нови Београд је исправио рачунску грешку тако да је укупна понуђена цена 9.190.090,34 дин.

Разлика између цена понуђача ЕПС СНАБДЕВАЊЕ Д.О.О. и PROENERGY , Владимира Поповића 6,11070 Нови Београд је :

9.259.180,18 – 9.190.090,18=69.089,84

Како је разлика између цена 0,75% како је мања од 5% , на основу члана 86 Закона о јавним набавкама, комисија мора поступити по закону с обзиром да постоје понуде понуђача који нуди добро домаћег порекла и добро страног порекла, и изабрати понуђача који нуди добро домаћег порекла тј. Понуду ЕПС СНАБДЕВАЊЕ ДОО.

ЕПС Снабдевање доо из Београда понуда је прихватљива, одговарајућа, потврда да је добро домаћег порекла је саставни део понуде комисија констатује да применом елемента критеријума најнижа понуђена цена, понуда понуђача ЕПС Снабдевање ДОО добија 100 пондера .

Понуђена укупна цена у понуди ЕПС Снабдевање ДОО износи 9,259.180,18 дин без ПДВ-а.

Елеменат критеријума и методологија доделе пондера је следећа:

|  |  |  |  |
| --- | --- | --- | --- |
| Ред.бр | Назив понуђача | Цена без ПДВ -а | Цена са ПДВ - ом |
|
| Критер. најнижа пон.цена | **ЕПС СНАБДЕВАЊЕ** | 9,259.180,18 | 11.111.016,22 |
|
|
| Бр. Пондера | 100 пондера | | |
|
|
| Рок важења | 30 дана | | |

На основу изнетог комисија предлаже одговорном лицу Наручиоца додељивање Уговора о јавној набавци понуђачу ЕПС Снабдевање доо из Београда.

Одговорно лице Наручиоца прихватило је предлог комисије за јавне набавке о додели Уговора у поступку јавне набавке, те је на основу законског овлашћења донело одлуку као у диспозитиву.

**Поука о правном леку:**

Против ове одлуке Понуђач може Наручиоцу поднети Захтев за заштиту права у року од 10 дана од дана пријема исте. Подносилац захтева је дужан да на рачун буџета Републике Србије уплати таксу од **120.000,00** динара (*број жиро рачуна*: 804-0000030976845-55, *позив на број*: подаци о броју или ознаци јавне набавке поводом које се подноси захтев за заштиту права, *шифра плаћања* 153, или 253 , *сврха*: такса за ЗЗП , назив наручиоца, број или ознака јавне набавке поводом које се подноси захтев за заштиту права, *Корисник*: буџет Републике Србије .

ДИРЕКТОР

\_\_\_\_\_\_\_\_\_\_\_\_\_\_\_\_\_\_\_\_\_\_

Весна Вујановић, дипл.екон. Одлуку доставити:

-Порталу јавних набавки

-Архиви